Euroopa Liidu Teataja L 072 , 18/03/1988 Lk 0016 - 0019

Soomekeelne eriväljaanne: Peatükk 3 Köide 26 Lk 0112

Rootsikeelne eriväljaanne: Peatükk 3 Köide 26 Lk 0112



Komisjoni määrus (EMÜ) nr 700/88, 17. märts 1988, milles sätestatakse teatavad üksikasjalikud eeskirjad teatavate Küprosest, Iisraelist ja Jordaaniast pärit lillede ühendusse sisseveo korra kohaldamiseks EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1987. aasta määrust (EMÜ) nr 4088/87, milles on kehtestatud teatavate Küprosest, Iisraelist ja Jordaaniast pärit lillede impordi soodustollimaksude kohaldamise tingimused, [1] eriti selle artikli 5 lõiget 1, ning arvestades, et: määruses (EMÜ) nr 4088/87 on kindlaks määratud nelja toote – Küprosest, Iisraelist ja Jordaaniast pärit üheõieliste aednelkide (standardtüüp), mitmeõieliste aednelkide (spray-tüüp), suureõieliste rooside ja väikeseõieliste rooside – tariifikorraldus, mis kõigi nimetatud toodete puhul näeb ette soodustollimaksu kohaldamise, kui impordihind vastab ühenduse tootjahindade alusel määratletavale miinimumhinnale; üksikasjalike rakenduseeskirjade sätestamiseks tuleks kõik kõnealused tooted määratleda ning kindlaks määrata ühenduse tootjahindade ja impordihindade kindlakstegemise viis; kuna rooside puhul on ühenduses toodetavate sortide arv suur ning kogused eri turgudel ja eri aastaaegadel väga erinevad, tuleks tootjahinnad kindlaks määrata keskmise hinna alusel, mis tehakse kindlaks ühenduse kõige tüüpilisemate toodetena käsitletavate juhtsortide registreeritud hindade põhjal; enamik eespool nimetatud riikidest sisseveetavaid lõikelilli on väga kvaliteetsed tooted, mis üldjuhul vastavad I klassi toodetele kehtestatud ühenduse standarditele; seepärast tuleks tootjahindade kindlaksmääramisel toetuda I kvaliteediklassi toodete hindadele; tootjahindade kindlaksmääramisel tuleb vastavalt määruse (EMÜ) nr 4088/87 artikli 3 lõike 2 teisele lõigule käsitleda ülemäärasena ning jätta arvesse võtmata vähemalt 40protsendiline hindade kõikumine samal turul eelneva kolme aasta jooksul täheldatud keskmise hinna suhtes; tüüpiliste turgude kindlaksmääramisel tuleks arvesse võtta need ühenduse tootjaturud ja ühenduse imporditurud, kus sooritatakse enamik tehinguid ning kus enamik hinnanoteeringuid on kättesaadavad; tuleks sätestada, et asjaomased liikmesriigid peavad edastama komisjonile kogu eespool nimetatud hindade kindlaksmääramiseks vajaliku teabe; käesolevas määruses sätestatud meetmed on kooskõlas elustaimede korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kõigi määruse (EMÜ) nr 4088/87 artiklis 1 osutatud nelja toote – üheõieliste aednelkide (standardtüüp), mitmeõieliste aednelkide (spray-tüüp), suureõieliste rooside ja väikeseõieliste rooside – ühenduse tootjahinnad kehtestatakse kaheks järjestikuseks nädalaks kõigi I lisas loetletud juhtivsortide päevanoteeringute alusel, mis on registreeritud kõigil tüüpilistel tootmisturgudel. Juhtsortidena määratletakse sordid, mida müüakse eespool nimetatud turgudel kõige rohkem ning rooside puhul sordid, mida müüakse II lisas loetletud sortidest kõige rohkem. Üheõieliste ja mitmeõieliste aednelkide ühenduse tootjahinnad tehakse kindlaks vastavalt standard- ja spray-tüübile. Esimeses lõigus osutatud juhtsortide päevanoteeringud registreeritakse nõukogu määruse (EMÜ) nr 234/68 [2] artikli 3 kohaselt määratletud I kvaliteediklassi toodete puhul pikkuskoode arvestamata; toodete esitlemisega seotud kulusid käsitletakse registreeritud hindades sisalduvana. Ühenduse tootjahinna kindlakstegemisel eiratakse päevanoteeringuid juhul, kui need erinevad tüüpilisel turul vähemalt 40 % eelneva kolme aasta jooksul samal turul ning samal ajal registreeritud keskmisest hinnast. Artikkel 2 Määruse (EMÜ) nr 4088/87 artikli 3 lõikes 2 osutatud tüüpilised tootjaturud on järgmised: —Saksamaa: | Neuss, | —Prantsusmaa: | Hyères-Ollioules, Nice, Rungis, | —Itaalia: | Pescia, San Remo, | —Holland | Aalsmeer, Westland. | Artikkel 3 Määruse (EMÜ) nr 4088/87 artiklis 2 osutatud tüüpilised imporditurud on järgmised: —Saksamaa: | Köln, Neuss, | —Prantsusmaa: | Rungis, | —Holland: | Aalsmeer, Westland, | —Ühendkuningriik: | Covent Garden. | Tüüpilistena käsitletakse ka imporditurgusid, kus seoses kõnealuste toodete ja päritolumaadega registreeritakse olulisi tehinguid. Artikkel 4 Igal tüüpilisel imporditurul registreeritakse kõigi nelja artiklis 1 osutatud toote ja kõigi kõnealuste päritolumaade (Küprose, Iisraeli ja Jordaania) puhul imporditavate toodete hinnad iga päev tükihinnana hulgimüügietapis tollimaksu maha arvamata. Artikkel 5 Liikmesriigid, kus asuvad tüüpilised tootjaturud, edastavad komisjonile juhtsortide päevanoteeringud nädalal, mis järgneb kahenädalasele perioodile, milleks on määratud ühenduse tootjahind. Artikkel 6 Liikmesriigid, kus asuvad tüüpilised imporditurud, edastavad komisjonile igal turupäeval kõigi nelja kõnealuse toote, kõigi turgude ning kõigi artiklis 4 nimetatud päritolumaade kohta: - vastavalt artiklile 4 registreeritud hinnad, - turustatud kogused toodete kaupa, väljendatuna tükiarvuna. Artikkel 7 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. märts 1988 Komisjoni nimel asepresident Frans Andriessen [1] EÜT L 382, 31.12.1987, lk 22. [2] EÜT L 55, 2.3.1968, lk 1. -------------------------------------------------- I LISA JUHTIVSORDID Suureõielised roosid Saksamaa Liitvabariik: | Sonia, Red Success | Prantsusmaa: | Royal Red, Sonia, Vega | Itaalia: | Omega, Baccara, Chamade | Holland: | Sonia, Madelon | Väikeseõielised roosid Saksamaa Liitvabariik: | Mercedes | Prantsusmaa: | Laminuette, Candia | Itaalia: | Mercedes, Miss Italia | Holland: | Motrea, Europa | -------------------------------------------------- II LISA A. Lõikerooside nimekiri, suureõielised sordid Aalsmeer Gold Aldogold Aldona Allegro Alpha Meinastur Ariane Athena Baccara Bingo Bridal Pink Carambolo Carina Carlita Carnaval Carte Dor Chamade Charlotte Cocktail Darling Denver Diana Diplomat Dr A. J. Verhage Elfe Eliora Evening Star Fiorella Golden Emblem Ilona Jakaranda Jelico Jerney Lara Linda Lorena Lovely Girl Madelon Mainzer Fastnacht Manola Marina Mariska Meimisa Miss Blanche Nathali Nicole Nordia Omega Orpas Parfuma Pasadena Peer Gynt Pecirac Pink Sensation Prive Red Success Roselandia Royal Red Ruby Ruimenkos Samantha Sandokan Sandra Sel 15 Selgold Seline Selita Shocking Blue Simona Snow Crystal Sonia Splendora Sterling Silver Sunbeam Sweet Sonia Sylvia Tineke Triada Vega Veronika Vivaldi Visa White Masterpiece White Success White Weekend Yonina Zambra segu mitmevärviline B. Lõikerooside nimekiri, väikeseõielised sordid Anna Annabella Bahama Belinda Bunny Candia Candy Rose Carol Carolien Carona Carte Rose Celica Champagner Clivia Kortag Coronet Disco Meilland Disco Red Donna Esther Ofarim Europa Evelien Evergold Fantasia Fleuropa Florence Flurosa Frisco Gabriella Geko Gerdo Geza Gina Golden Belinda Golden Times Goldy (Goldilocks) Granada Grisbi Ilseta Innocenti Jack Frost Jaguar Janina Junior Miss Kardinal Kirsten Laminuette Little Silver Loretta Mandy Mardie Marimba Mathilde Mercedes Milva Mimi Rose Miss Ellen Miss Italia Motrea Murena New Commer Olivia Only Love Pastel Lenie Perlata Pink Ilseta Polka (Meijonka) Porcelina President Souzy Red Garnette Red Ilsete Romeo Ronny Tober Rosete Roswytha Rozette Rubinette Sabrina Sagitta Seldy Tanaverina Sissal Tanja Tiara Wendy Light Zurella segu mitmevärviline --------------------------------------------------